《杂兴》
宋代·李新

四除延月魄，空庭零露滋。
西风猎黄叶，萧萧辞故枝。
前日秀春阳，讵知彫落时。
反侧孤衾裯，早寒先自知，
藁砧山上山，刀头杳无期。
无乃逐新欢，巧画双蛾眉。
妾心南山石，生死竟不移。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。